dh-unibe/image-text_koenigsfelden-charters-post-1500 huggingface dataset:
Ich, Marquart von Baldegg, ritter, herˀ ze Schenkemberg, beken̄ offenlich mitt disem brieff, ✳ das uff sinˀ
dat der hochgelerˀt und erwirdig her Hartman von Baldegg, tuͦmhˀr ꝫcꝭ, min lieber bruͤdˀ, nach minˀ bevelhnisse von mins absins wegen ✳ an minˀ statt Uͦlrich Lener von Stilli und sinē lechenserben ein vierden
teil ✳ einˀ matten, gelegen in Ital, der mittlosten, die den̄ Heini Stilli von Stilli von dē altē Hansen Vischer
ab ✳ Boͤtzberg gekoufft hât, ✳ lit zwischen zwein matten, sind ouch dˀ Vischer gewesen und die obˀn hat jetz
Hans Vischer von Rùffnach, der mùller, die undˀn hat Niclaus Fricker von Brugg ouch zuͦ lechen, ✳ un̄
den halben teil der selbn̄ matten ✳ hat Wˀna Stilli von Stilli und den andˀn vierden teil dˀ mattē, des sinē
geteilet, ✳ hàt Fridli Mùsler von Stilli, sin swager, also sie die matt undˀ inē nach abgang des genēptē
Heini Stillis geteilt worden, ✳ zuͦ rechtem manlechen gelichen hàt ✳ mitt aller rechtūg und zuͦgehoͤrd,
wie die von alterhar zelechen komen un̄ gebracht
ist,
✳ was ich inen daran von un̄ durch recht lichen
sol, mag odˀ zetuͦnd hab. also das er, dˀselb Lener, un̄ sin lechenserben den selben vierteil dˀ mattē, als
vor ✳ stât, ✳ von mir un̄ minē nachkomē hˀn zuͦ Schenkembgˀ zelechen soͤllēt un̄ mogēt in̄habn̄, nutzē,
niessen un̄ uns davō un̄ mitt gewˀtig, gedienstig un̄ gehorsam sin un̄ tuͦn sond, als lechēlùt irn lechē¬
hern von ir lechnen wegen schuldig sind, des er ouch gesworn hàt, ✳ doch uns an der lechenschafft, manschafft un̄ andnˀ unsˀn rechten unvˀgriffen, alles nach man̄lechens un̄ lands recht, sitt un̄ gewonheit.
und als vormaln ein widˀkouff odˀ pfandschafft uff der matten durch den edeln junckhˀ Tùring von
Arburg, fryhˀn ꝫcꝭ, vˀwilget was nach in̄halt sinˀ brieff darùbˀ gebn̄ ✳ ꝫcꝭ, ist hiemitt gantz hin und ab
un̄ bestat bi dē, so vor stàt, alles ungevarlich. inkrafft un̄ urkùnd disz briefs, mitt minē, des obgen̄
Marquarts vō Baldegg, angehencktē insigel, des alles ze warem, vestem urkùnd, offenlich vˀsigelt, geben uff donstag nechst vor unser liebn̄ frowentag annūtiatōis in der vasten, nach Cristi gepùrt
vierzechenhundtˀfùnfzigunddrù jar. ✳
Königsf. 661
Uͦlrich Lener
Staatsarchiv
AARGAU
in Elfingˀ lad₎
mannlechen vō der mittlesten matt₎ in Ittalen
Baldegger
xxvij
K
✳ B ✳ 10 ✳